ગીતાંજલી જ્વેલર્સ દ્વારા જે-તે સમયે રોકાણકારો માટે સગુન સ્કીમ બહાર પાડવામાં આવી હતી. જેમાં એક વર્ષ સુધી દર મહિને પ-પ હજાર ભર્યા બાદ ૧ વર્ષ પછી ૬પ હજારના સોનાના દાગીના આપવાની સ્કીમ હતી. જેમાં ભાવનગર શહેર અને જિલ્લા સહિત રાજ્ય અને દેશભરના અસંખ્ય લોકોએ સ્કીમમાં રોકાણ કર્યુ હતું અને તેઓના પણ નાણા ડુબ્યા હતા. તેનો પણ કેસ ચાલી રહ્યો હોય આજે ગુજરાત હાઈકોર્ટમાં ગીતાંજલી જ્વેલર્સ કેસની મુદ્દત હોય સગુન સ્કીમના નાના રોકાણકારોને જે-તે પોલીસ મથક મારફત ડોક્યુમેન્ટની ખરાઈ કરી એકત્ર કરવા અને ત્યારબાદ તપાસ કરી સ્કીમના નાના રોકાણકારોને નાણા પરત મળે તેવો હકારાત્મક અભિગમ અપનાવ્યો હોવાનું ગીતાંજલી જ્વેલર્સના ભાવનગરના ફ્રેન્ચાઈઝી દિગ્વિજયસિંહ જાડેજાએ ‘લોકસંસાર’ સાથે ટેલીફોનિક વાતચીતમાં જણાવ્યું હતું.